钦定古今图书集成/明伦汇编/氏族典/第049卷 > 《郑樵通志》 > 思行发
## 钦定古今图书集成/明伦汇编/氏族典/第049卷 > 《郑樵通志》 > 思行发

按《明外史云南土司传》：“永乐二年，麓川平缅宣慰使
思行发遣头目刀门赖诉孟养木邦数侵其地。帝令
西平侯谕之，并赐麓川平缅宣慰冠带、袭衣。六年，思
行发贡马、方物谢，赐金牌、信符恩。黔国公沐晟言：麓
川平缅所隶孟外陶孟土官刀发孟之地为头目刀
薛孟侵据，请命思行发谕归侵地，从之。七年，思行发”
来贡，遣中官云仙等赍敕赐思行发金织文绮、纱罗。
至麓川，思行发失郊迎礼，仙责之，思行发惶惧。九年
遣刀门奈来贡谢罪，乞赦过，帝贷之。十一年，思行发
请以其弟思任发代职，从之。